cyanic-selkie/wikianc huggingface dataset:
Gemini 10
Otrā diena
Pēc miega perioda 20:58 UTC veikts manevrs ar Agena dzinēju, lai orbīta (380 km) būtu tāda pati kā Gemini 8 izmantotā Agena Target Vehicle. 19. jūlijā 21:44 Kolinss sāka iziešanu kosmosā. Viņš gan neatstāja kuģi, bet gan tikai izliecās no lūkas un veica fotografēšanu. Darbības atklātā kosmosā ilga 49 minūtes.
Trešā diena
20. jūlijā 19:00 UTC Gemini atvienojās no GATV 5005 un gatavojās tuvoties Gemini 8 izmantotajam mērķim GATV 5003. Tai kosmosa kuģis pietuvojās 3 metru attālumā. 20. jūlijā 23:01 Kolinss sāka otro iziešanu kosmosā. Viņš no Gemini 10 sāna noņēma mikrometeorītu savākšanas paketi S-12. Vēlāk gan šī pakete aizpeldēja prom un tika zaudēta. Kolinss ar rokā turamu manevrēšanas ierīci HHMU pārvietojās uz tuvumā esošo Agena Target Vehicle, kur noņēma mikrometeorītu savākšanas paketi S-10 un vadu paraugus. Pēdējais viņa uzdevums bija HHMU izmēģinājumi, bet ierīce vairs nestrādāja, un nācās pārtraukt ārpuskuģa aktivitātes.
Nolaišanās notika 21. jūlijā 21:07:05 UTC Atlantijas okeānā, 5,6 km no aprēķinātās nosēšanās vietas.
Rīgas Centra sākumskola
Rīgas Centra sākumskola (saīsināti RCS) bija 1. — 6. klašu skola Rīgas centrā, kas slēgta 2013. gadā, to pievienojot Rīgas Natālijas Draudziņas vidusskolai.
Vēsture
1997. gada 2. septembrī Rīgas pašvaldība pieņēma lēmumu atdalīt valdorfpedagoģijas klases un uz to bāzes dibināt Valdorfskolu — šī skola tika izveidota Raņķa dambī 3.
Latvijas skolu reformas gaitā 2011. gada janvārī Rīgas dome pieņēma lēmumu Rīgas Centra sākumskolu slēgt, pievienojot N. Draudziņas vidusskolai (Bruņinieku ielā 24a). To īstenoja 2013. gada 1. jūlijā, tomēr sākumskolas klašu mācības Tērbatas ielas ēkā vēl turpinājās.
Bijušajā skolas ēkā 2018. gadā martā ievācās Rīgas bāriņtiesa.
Drudzeņu zilenītis
Drudzeņu zilenītis  ir zeltainīšu dzimtas suga. Sastopama Eiropā.
Mātītes dēj olas uz krustlapu drudzenes un tumšzilās drudzenes, kas ir kāpuru nākamo 3 stadiju barības augi. Ir daži šaubīgi dati par to, ka par barības augu var kļūt grīņa sārtene. Parādoties kāpuri sāk baroties uz šiem augiem. Izaugot pēdējā (ceturtajā) stadijā, tie kļūst par Myrmica ģints skudru parazītiem. Parazitē Myrmica rubra, Myrmica ruginodis, Myrmica scabrinodis, Myrmica aloba, Myrmica sabuleti, Myrmica vandeli, Myrmica gallienii, Myrmica schencki skudru kolonijās.
Taurkalne
Taurkalne ir ciems Latvijas dienvidos, Bauskas novada Valles pagastā, autoceļu P87 (Bauska—Aizkraukle) un V935 (Taurkalne—Dobelnieki) krustojumā, pie dzelzceļa līnijas Jelgava—Krustpils (stacija Taurkalne). Taurkalnē atrodas veikals, bibliotēka, veselības aprūpes dienests. Attālums pa autoceļiem līdz pagasta centram Vallei — 15 km, novada centram Bauskai — 55 km, Rīgai — 80 km.
Ciems savulaik attīstījies kā mežrūpniecības centrs ap dzelzceļa staciju "Taurkalne" (mūsdienās bez pasažieru kustības).
Iedzīvotāju skaita izmaiņas
Esošajās robežās, pēc CSP un OSP datiem.
Rēgensburga
Rēgensburga (de) ir pilsēta Bavārijas federālajā zemē, Vācijā. Tas ir Augšpfalcas reģiona administratīvais centrs. Pilsētas centrs ir ticis iekļauts UNESCO Pasaules mantojuma objektu sarakstā. Pirmās apmetnes pilsētas teritorijā tika ierīkotas jau Akmens laikmetā. Senajā Romā tā bija apdzīvota vieta ar nosaukumu Castra Regina. Otrā pasaules kara laikā pilsēta tika bombardēta, taču atšķirībā no citām lielajām Vācijas pilsētām, tā netika izpostīta.
Tiger I
Tiger I (pilnais nosaukums: de, arī Panzerkampfwagen VI Tiger jeb vienkārši Tiger), latviešu valodā dēvēts vienkārši par "Tīģeri", bija nacistiskās Vācijas Otrā pasaules kara smagā tipa tanks, kas no 1942. līdz 1945. gadam samērā aktīvi tika izmantots Eiropas un Ziemeļāfrikas karadarbības frontēs, kur tas salīdzinoši ātri ieguva postošu reputāciju kaujas laukā.
Tiger I kļuva par pirmo vācu tanku, kas Otrā pasaules kara laikā tika aprīkots ar 8,8 cm KwK 36 L/56 lielgabalu, tādējādi kļūstot par nopietnu draudu ikvienam padomju un Sabiedroto tankam. Turpretim romiešu iniciālis "I" vārdam Tiger tika pievienots pēc tam, kad 1944. gada vasarā Vērmahta rīcībā sāka parādīties daudz smagāk apbruņotie Tiger II tanki, kas ražošanas ziņā līdz pat kara beigām jau pilnībā bija aizvietojuši mazāk apbruņotos Tiger I tankus.
Otrā pasaules kara laikā Tiger I tika ražoti divus gadus (no 1942. gada augusta līdz 1944. gada augustam), kopumā izdevās saražot ap 1350 tankus. Par spīti tam vācu "Tīģeris" vēl joprojām mūsdienās tiek uzskatīts par vienu no populārākajiem Otrā pasaules kara tankiem.
Keiko Saito
Keiko Saito (ja, dzimusi 1965. gada 24. martā) ir bijusī japāņu futboliste, bijusi Japānas sieviešu futbola izlases dalībniece.
Hvoinajas rajons
Hvoinajas rajons ir Krievijas Novgorodas apgabala administratīvais rajons apgabala ziemeļaustrumos. Rajons robežojas ar Novgorodas apgabala Pestovas rajonu austrumos, Mošenskas rajonu dienvidos, Boroviču rajonu dienvidrietumos un Ļubitinas rajonu rietumos, Ļeņingradas apgabala Boksitogorskas rajonu ziemeļos, kā arī Vologdas apgabala Čagodas rajonu austrumos.
Rajona Gornu ciemā dzimis politiķis Vladimirs Kokovcevs (Владимир Николаевич Коковцов, 1853 — 1943).
Virāža (transports)
Virāža ir sauszemes transportlīdzekļa kustība vai gaisa kuģa lidojums pa maza rādiusa līklīnijas (pagrieziena, rotācijas) trajektoriju ar sānsveri (līknes ārējā pavediena vai brauktuves ārmalas paaugstinājumu). Virāžas transportā parasti izmanto garenprofila stāvas augstuma starpības izmaiņas panākšanai rotācijas pārvietošanās rezultātā pa trajektoriju ar mazu rādiusu, lai krustotu ceļus vai gaisakuģu ešelonus atšķirīgos līmeņos. Ievērojot centrbēdzes paātrinājuma fizikālos nosacījumus, pa virāžām brauc ar minimālu ātrumu.
Sauszemes transportā virāža ir transportlīdzekļa pagrieziens ar sānsveri.
Gaisa kuģu satiksmē virāža ir pilotāžas figūra - lidojums pa aploci horizontālā plaknē ar sānsveri.
Ibrahims Rugova
Ibrahims Rugova (Ibrahim Rugova; dzimis, miris ) bija Kosovas pirmais prezidents, literatūrzinātnieks. Ar savu nevardarbīgās pretošanas politiku iesaukts par "Balkānu Gandiju".
Rugovas ģimene piederēja kelmendi albāņu etniskajai grupai. Otrā pasaules kara laikā, kad Ibrahims piedzima, Itālijas kontrolētā Kosova bija apvienota ar Albāniju. 1945. gada janvārī viņa tēvu un vectēvu nogalināja Dienvidslāvijas komunisti.
1967. gadā Ibrahims Rugova pabeidza vidusskolu. Viņš studēja literatūru Prištinas Universitātē un Parīzes Universitātē. 1970. gados Rugova bija aktīvs žurnālists. 1984. gadā Prištinas Universitātē ieguva doktora grādu literatūrā. Pēc tam viņš strādāja par profesoru. 1988. gadā Rugova ievēlēts par Kosovas Rakstnieku savienības priekšsēdētāju.
Kopš 1974. gada Kosova baudīja autonomiju Serbijas sastāvā, bet 1989. gadā autonomija tika likvidēta. 1989. gadā Ibrahims Rugova iesaistījās politikā, bija viens no Kosovas demokrātiskās līgas dibinātājiem, un tās priekšsēdētājs.
1992. gada 24. maijā Serbijas neatzītās vēlēšanās Ibrahims Rugova ievēlēts par Kosovas Republikas prezidentu. Rugovas stratēģija Kosovas neatkarības iegūšanai bija nevardarbīga pretošanās federālajai varai, kas guva plašu albāņu atbalstu. Pēc Bosnijas kara beigām 1995. gadā atbalsts Rugovam pavājinājās. Starptautiskā sabiedrība nespēja risināt Kosovas problēmas. Kosovas albāņu radikāļi sāka uzstāt, ka vienīgais ceļš ir sākt bruņotu sacelšanos.
1997. gadā Kosovas Atbrīvošanas armija (KAA) sāka uzbrukt Serbijas paramilitārajiem un drošības spēkiem, kā arī serbu civiliedzīvotājiem un albāņu kolaboracionistiem. Serbija atbildēja ar pretspēku, kas reizēm bija nepamatots. 1998. gadā KAA bija izaugusi par pilnvērtīgu nemiernieku armiju, albāņu bija devušies bēgļu gaitās. Ibrahims Rugova atkārtoti tika ievēlēts par prezidentu, un gada beigās saņēma Saharova balvu par domas brīvību.
Pēc tam, kad 1999. gada februārī serbi noraidīja Rambujas vienošanos, 24. martā NATO spēki sāka Dienvidslāvijas Federācijas bombardēšanu. Kosovas kara pirmās nedēļas Serbijas policija Rugovu ar ģimeni turēja mājas arestā Prištinā. Aprīļa sākumā viņš Belgradā tikās ar Dienvidslāvijas prezidentu Slobodanu Miloševiču un tika parādīts Serbijas valsts televīzijā. Ar Miloševiča un Rietumu atļauju 5. maijā Rugova ar lidmašīnu tika pārvests uz Itāliju; pēc tam viņš ar ģimeni devās uz Vāciju. 11. jūnijā NATO pārtrauca bombardēšanu, Dienvidslāvijai apsolot izvest bruņotos formējumus no Kosovas. Kosovas administrēšanu uzņēmās ANO. 30. jūlijā Rugova atgriezās Kosovā.
2000. gada parlamenta vēlēšanās Kosovas demokrātiskā līga ieguva 58 % balsu. 2002. gada 4. martā Kosovas parlaments Ibrahimu Rugovu ievēlēja par prezidentu. 2004. gada decembrī Ibrahims Rugova atkārtoti tika ievēlēts par prezidentu. 2005. gada 15. martā atkritumu konteinerā eksplodēja spridzeklis, kad garām brauca Rugovas automašīna; prezidents necieta. 2005. gada rudenī Rugovam tika atklāts plaušu vēzis, bet viņš turpināja pildīt prezidenta pienākumus. Ibrahims Rugova mira.
1998.—1999. gada UEFA Čempionu līgas sezona
1998.—1999. gada UEFA Čempionu līgas sezona bija Eiropas spēcīgākā futbola klubu turnīra 44. sezona un 7. zem UEFA Čempionu līgas nosaukuma. Sezona ilga no līdz. Finālspēle norisinājās Camp Nou stadionā Barselonā.
Par UEFA Čempionu līgas uzvarētājiem otro reizi kļuva Anglijas klubs Manchester United, kas finālā uzvarēja Vācijas klubu Bayern Munich ar rezultātu 2–1. Pirmo reizi Čempionu līgā uzvarēja komanda, kas pagājušajā sezonā nekļuva par vietējās līgas čempioni, ne arī par Čempionu līgas uzvarētāju.
Grupu turnīrs
Pirmo reizi UEFA Čempionu līgas grupu turnīrā piedalījās Arsenal, Athletic Bilbao, Brøndby, Dinamo Zagreb, HJK, Internazionale, Kaiserslautern, Lens, Sturm Graz.
Mauragu pļavraibenis
Mauragu pļavraibenis ir raibeņu dzimtas suga. Sastopama Palearktikas apgabalā. Kāpuri barojas uz šaurlapu ceļtekas, vidējās ceļtekas, vārpu veronikas, krasta veronikas, Centaurea pullata, Scorzonera pygmaea, Veronica macrostachya.
Volēi
Volēi (en) ir atols Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī, kur veido atsevišķu minicipalitāti.
Ģeogrāfija
Volēi ir koraļļu atols Karolīnu salu dienvidrietumu daļā. Atola lagūnas kopējā platība ir 29 km², bet tajā esošo 18 saliņu kopējā platība ir 4,5 km². Atolam ir guļoša astoņnieka forma, tā garums ir 11 km, rietumdaļas platums — 7 km, austrumdaļas — 5 km, bet pāržmaugā ir 2,5 km garš koraļļu sēklis. Atola lielākā un apdzīvotākā sala ir Falealopa atola ziemeļaustrumos.
Iedzīvotāji
Salu iedzīvotāju lielākā daļa ir mikronēziešu tauta volējieši; volējiešu valoda, kurā runā kopā ap 1700 cilvēku, ir viena no valsts oficiālajām valodām.
Dienvidslāvija 1928. gada vasaras olimpiskajās spēlēs
Serbu, horvātu un slovēņu karaliste (vēlākais nosaukums: Dienvidslāvijas karaliste) piedalījās 1928. gada vasaras olimpiskajās spēlēs, kas norisinājās Nīderlandes galvaspilsētā Amsterdamā no 1928. gada 28. jūlija līdz 12. augustam. Šī bija trešā reize, kad Dienvidslāvija piedalījās vasaras olimpiskajās spēlēs.
1928. gada vasaras olimpiskajās spēlēs Dienvidslāviju pārstāvēja 34 sportisti (visi vīrieši), kuri startēja 6 olimpiskajos sporta veidos. Visvairāk sportistu no individuālajiem sporta veidiem startēja vingrošanā. Savukārt vienīgais komandu sporta veids, kurā bija pārstāvēta Dienvidslāvija šajās vasaras olimpiskajās spēlēs bija futbols.
Jaunķemeri
Jaunķemeri ir Jūrmalas pilsētas daļa tās rietumos Rīgas līča krastā starp Kaugurciemu un Bigauņciemu. No Ķemeriem tos atdala Slokas ezers un Vecslocenes upīte.
Dienvidslāvija 1928. gada vasaras olimpiskajās spēlēs
Dienvidslāvija šajās vasaras olimpiskajās spēlēs izcīnīja 5 olimpiskās medaļas (1 zelta, 1 sudraba un 3 bronzas medaļas). Visas šīs medaļas tika izcīnītas vingrošanā. Leons Štukeļs jau izcīnītajām divām zelta medaļām iepriekšējās 1924. gada Parīzes spēlēs, šajās spēlēs pievienoja vēl 3 medaļas (1 zelta un 2 bronzas medaļas).
Dienvidslāvijas karognesējs olimpisko spēļu atklāšanas ceremonijā bija vieglatlēts Dimitrije Stefanovičs.
Jaunķemeri
Jaunķemeru teritorija atrodas Ķemeru nacionālajā parkā, cauri tam ved Kolkas iela, kas ir autoceļa P128 Sloka—Talsi sastāvdaļa.
Vēsture
Tagadējie Jaunķemeri līdz 1783. gadam atradās Kurzemes hercogistes sastāvā un jau kopš viduslaikiem tiem cauri veda Rīgas-Kurzemes-Prūsijas tirdzniecības ceļš. Pēc tam, kad satiksmei no 1838. gadā dibinātajiem Ķemeriem līdz pludmalei 1912. gadā izbūvēja elektriskā tramvaja līniju, Slokas pagasts pie jūras izdeva 150 jaunus gruntsgabalus sausās, vecām priedēm apaugušās kāpās un jauno vietu nosauca par Jaun-Ķemerēm (Neu-Kemmern). 1914. gadā te bija uzbūvētas jau kādas 20 vasarnīcas, tramvaja galapunktā jūras krastā uzbūvēja jūras paviljonu.
Pēc Otrā pasaules kara Jaunķemerus kopā ar Ķemeriem 1959. gadā iekļāva Jūrmalas pilsētas sastāvā. Pēc 1967. gada šeit tika uzbūvētas divas lielas sanatorijas, kas specializējās balneoterapijā — "Jaunķemeri" un sanatorija Янтарный берег ("Dzintarkrasts").
Sanatorijas
Latvijas PSR laikā 1967. gadā izveidoja sanatoriju "Jaunķemeri", bet pēc Latvijas neatkarības atjaunošanas Kūrorta rehabilitācijas centru "Jaunķemeri" privatizēja. Sanatorija Jantarnij bereg (ru) tika būvēta 1972. gadā un pašlaik tā pieder Krievijas Federācijas Prezidenta lietu pārvaldei un ir atveseļošanās kompleksa "BOR" filiāle.
Arūns Matelis
Arūns Matelis (lt; dzimis Kauņā) ir lietuviešu dokumentālā kino režisors. No 1979. līdz 1983. gadam studējis matemātiku Viļņas Universitātē, bet vēlāk, 1989. gadā, pabeidzis Lietuvas Mūzikas akadēmiju. 1992. gadā izveidojis vienu no pirmajiem dokumentālā kino producēšanas uzņēmumiem Lietuvā, "Nominum". 2006. gadā Matelis kļuva par pilntiesīgu Eiropas kinoakadēmijas biedru ar balsstiesībām.
Aldebarans
Aldebarans (no arābu: الدبران Al Dabaran – 'Sekotājs' ), pazīstams arī kā Vērša Alfa jeb Vērša α (α Tau, Alpha Tauri), ir spožākā zvaigzne Vērša zvaigznājā, kā arī četrpadsmitā spožākā zvaigzne nakts debesīs. Aldebarans atrodas aptuveni 65 gaismas gadus attālumā no Saules, un diametra ziņā ir viena no lielākajām zvaigznēm Saules sistēmas tuvākajā apkārtnē – teju 40 reizes lielāks diametrs nekā Saulei. Arī spožuma ziņā Aldebarana parametri ir salīdzinoši iespaidīgi – tas ir gandrīz 350 reizes spožāks par Sauli ar vidējo virsmas temperatūru 4000 K. Šī iemesla dēļ Aldebarans ir klasificējams kā sarkanais milzis, kura spektrālā klase ir K5 III.
Toilas pagasts
Toilas pagasts (et) ir viena no 8 Igaunijas Austrumviru apriņķa pašvaldībām un aizņem apriņķa ziemeļu daļu. Izveidots Igaunijas teritoriālās reformas gaitā 2017. gadā, apvienojot Kohtlas, Kohtla-Nemmes un Toilas pagastus. Pagastā ietilpst 1 pilsētciemats (Kohtla-Nemme), 2 lielciemi (Toila un Voka) un 26 ciemi. Robežojas ziemeļos ar Somu līci, austrumos ar Sillamē pilsētu un Narvas-Jēsū pilsētas pašvaldību, dienvidos ar Jehvi pagastu un Alutaguzes pagastu, rietumos - ar Liganuzes pagastu, bet vairākās vietās ar Kohtla-Jerves pilsētas dažādām daļām.
Hazareji
Hazareji (prs, Azargi) ir pamatā Afganistānā dzīvojoša tauta. Hazareji ir mongoļu izcelsmes irāņu valodu grupas dari valodā runājoši šiīti, kas kopš 13. gadsimta apdzīvo centrālo Afganistānu. Runā dari (tadžiku valodas) dialektā ar ievērojamu mongoļu un tjurku valodu piejaukumu.
Etimoloģija
Tiek uzskatīts, ka hazareju etnonīms cēlies no fa — 'tūkstotis', kas iespējams, ir tulkojums no mongoļu 1000 vīru lielas karaspēka vienības (мянган) apzīmējuma.
Apdzīvotības areāls
Skaitliski lielākās ciltis, piemēram, džunguri, apdzīvo teritorijas rietumos, t.s. Hazaridžatā, dienvidos — Uzurganā. Ziemeļos mitinās dankunduni, ziemeļaustrumos danvali, jakaulangi, šeihali, austrumos behsudi. Kā tauta izveidojās no Džuči ulusa karavīriem, kas 1262. gadā pēc konflikta starp Berki un Hulagu, nonāca ielenkumā. Daļai izdevās ar kaujām aiziet uz ziemeļiem, daļai — uz dienvidrietumiem pie mamelukiem, bet daļa (Orda-edžena dēla Kuli tumens) emīra Nikudera vadībā bēga uz Horasānu, kur apmetās teritorijā starp Gaznu, Multānu un Lahoru.
No Afganistānas iedzīvotāju kopskaita atbilstoši 2008. gada statistikai hazareji sastāda 9% un ir trešā lielākā Afganistānas tauta pēc puštuniem un tadžikiem, kas sastāda attiecīgi 42 un 27%.
Eduards Tīdenbergs
Eduards Tīdenbergs (dzimis ) ir Latvijas futbolists, pussargs. Kopš 2020. gada spēlē FK Liepāja sastāvā.
Latvijas izlases sastāvā debitēja draudzības spēlē pret Melnkalni.
Dženifere Konelija
Dženifere Konelija uzsāka aktrises karjeru jau bērnībā. 1984. gadā viņa piedalījās kriminālfilmas "Reiz Amerikā" filmēšanā. Pēc tam turpinājusi aktrises un modeles karjeru, filmējās tādās filmās kā "Labirints" (Labyrinth) un Career Opportunities. Viņa saņēma kritiķu uzslavas par darbu 1998. gada filmā "Tumsas pilsēta" (Dark City) un 2000. gada drāmā "Rekviēms sapnim".
2002. gadā aktrise saņēma Amerikas Kinoakadēmijas balvu, Zelta globusa balvu un BAFTA kino balvu (visas balvas kā labākajai otrā plāna aktrisei) par lomu filmā "Brīnišķais prāts". Tāpat viņa ir filmējusies filmās "Halks" (2003), "Tumšie ūdeņi" (2005), "Asiņainais dimants" (2006), "Diena, kad apstājās Zeme" (2008), "Viņš nav tevī ieķēries" (2009).
Valdis Eglītis
Valdis Eglītis (dzimis ) ir latviešu kinooperators, kinoproducents, grāmatu autors un pasniedzējs Latvijas Kultūras akadēmijā. Saņēmis goda nosaukumu - Professor Honoris Causa.
Absolvējis Maskavas kinematogrāfijas institūtu, kur apguvis filmu operatora profesiju. Ir strādājis Rīgas Kinostudijā gan kā operatora asistents, gan kā dokumentālo filmu operators, gan kā mākslas filmu operators - inscenētājs. Kā operators piedalījies vairāku dokumentālo un mākslas filmu tapšanā, tai skaitā "Vienīgā fotogrāfija", "Vilkaču mantiniece", "Būris", "Tikšanās uz Piena Ceļa" un "Vieta zem saules".
Kopš 1995. gada strādā Latvijas Kultūras akadēmijā. Laika posmā no 2005. līdz 2012. gadam vadījis mācību filmu studiju. 1992. gadā dibinājis Latvijas Kinooperatoru ģildi. Bijis Latvijas Kinematogrāfistu savienības priekšsēdētājs. Tāpat darbojies dažādos amatos Nacionālajā Kino centrā.
Darbi
{| class="wikitable"
Dokumentālās u.tml. filmas
Lielais Kristaps par operatora darbu.
Mākslas filmas
AUTORDARBI:
Horovics
Horovics var būt:
Laims
Laims (Citrus aurantifolia, no fa, līmū) ir apaļš auglis ar apmēram 3—6 cm diametru, stipru citrusu smaržu, zaļu mizu un skābenu mīkstumu. Laimu nevar ilgi uzglabāt, jo tas ātri sažūst un miza kļūst brūna un cieta. Laims ir labs C vitamīna avots un to bieži izmanto, lai izceltu citu pārtikas produktu un dzērienu garšu.
Uzspiežot dažus sulas pilienus uz citiem augļiem, piemēram, papajām un kaktusvīģēm, to garša tiek vairāk izcelta. Plaši lieto Āzijā, kur to izmanto ēdienu, desertu un dzērienu gatavošanā. Piemēram, Taizemē laima sulu lieto kā garšvielu.
Sproģi (Inešu pagasts)
Sproģi ir apdzīvota vieta Cēsu novada Inešu pagastā. Atrodas pagasta ziemeļu daļā 2,2 km no pagasta centra Inešiem, 3,4 km no Vecpiebalgas un 131,6 km no Rīgas.
Kimiko Širatori
Kimiko Širatori (ja) ir bijusī japāņu futboliste, bijusi Japānas sieviešu futbola izlases dalībniece.
Sarkanā zvaigzne
Sarkanā zvaigzne ( ★ ) ir piecstaru zvaigznes simbols sarkanā krāsā, viens no komunisma simboliem, kas nereti tiek lietots kopā ar sirpi un āmuru. Tā tiek izmantota karogos, ģerboņos, pieminekļos, ornamentos un logo. Tā bija Sarkanās armijas simbols, bija Padomju Savienības simbols, plaši izmantots Padomju Savienību republiku ģerboņos un karogos, Varšavas pakta valstu ģerboņos un karogos, kreiso organizāciju un kustību simbolos. Sarkanā zvaigzne ir izmantota arī ne kā komunisma simbols, piemēram, Alžīrijas karogā kopā ar pusmēnesi vai Kalifornijas karogā.
Vārīšanās punkts
"Vārīšanās punkts" (en) ir 2021. gada Apvienotās Karalistes drāmas filma, kuras režisors ir Filips Barantini. Filmā galveno lomu atveido Stīvens Greiems.
Filma stāsta par šefpavāru, kurš populārā Londonas restorānā mēģina tikt galā ar visām personīgajām un profesionālajām problēmām.
Anijas pagasts
Anijas pagasts (et) ir viena no 16 Igaunijas Harju apriņķa pašvaldībām un aizņem apriņķa dienvidaustrumu daļu. Izveidots Igaunijas teritoriālās reformas gaitā 2017. gadā, apvienojot Anijas un Aegvīdu pagastus. Pagastā ietilpst 1 pilsēta (Kehra), 1 pilsētciemats (Aegvīdu) un 30 ciemi. Robežojas ziemeļos ar Kūsalu pagastu, dienvidaustrumos ar Rietumviru aprinķa Tapas pagastu un Jervas apriņķa Jervas pagastu, dienvidrietumos ar Kozes pagastu, rietumos ar Rāziku pagastu, bet ziemeļrietumos - ar Jēlehtmes pagastu.
Žulju Sezars
Žulju Sezars Soarišs di Espindola (pt; dzimis ) ir bijušais brazīliešu futbolists, spēlēja vārtsarga pozīcijā, Brazīlijas futbola izlases dalībnieks.
Profesionāļa karjeru sācis Brazīlijas kluba Flamengo sastāvā, kur spēlēja laikā no 1998. līdz 2005. gadam. Pēc tam līdz 2012. gadam pārstāvējis Itālijas Internazionale klubu, 2005. gadā tika izīrēts citam Itālijas klubam Chievo. Kopš 2012. gada ir Anglijas kluba Queens Park Rangers sistēmā, taču kopš 2014. gada tiek izīrēts MLS klubam Toronto FC.
Lielākos panākumus guvis, spēlējot Internazionale klubā — bijis pieckārtējs Itālijas čempions, ieguvis trīs Itālijas kausus, uzvarējis 2009.—2010. gada sezonas UEFA Čempionu līgas turnīrā, divas reizes ticis atzīts par Itālijas līgas labāko vārtsargu.
Brazīlijas izlases sastāvā spēlējis ., un.
Sasniegumi
Inter Milan
Benfica
Brazīlija
2014 Vasiļevskis
Vasiļevskis, arī 2014 Vasiļevskis ir neliels galvenās asteroīdu joslas asteroīds, kuru 1973. gadā atklāja amerikāņu astronoms Arnolds Klemola Lika observatorijā Kalifornijā.
1977. gadā asteroīdam piešķirts vārds „Vasiļevskis”, nosaucot to latviešu astronoma Staņislava Vasiļevska vārdā.
Augusts Bēbelis
Ferdinands Augusts Bēbelis (dzimis, miris ) bija vācu marksists un politiķis. Vācijas Sociāldemokrātiskās partijas līderis no 1892. līdz 1913. gadam.
Uzaudzis trūcīgos materiālos apstākļos (tēvs mira, kad Augustam Bēbelim bija četri gadi). Iesaistījās strādnieku kustībā 1860. gadā Leipcigā. 1865. gadā uz Leipcigu pārcēlās arī Vilhelms Lībknehts. 1869. gadā, no 7. līdz 9. augustam, Eizenahā abi domubiedri nodibināja Vācijas Sociāldemokrātisko Strādnieku partiju (Sozialdemokratische Arbeiterpartei Deutschlands) — mūsdienu Vācijas Sociāldemokrātiskās partijas pirmsākumu. Bēbelis kļuva par šīs partijas līderi un spēja vadīt partiju, manevrējot starp dažādām partijas frakcijām. No 1867. līdz 1870. gadam bija Ziemeļvācijas savienības reihstāga deputāts, bet no 1871. līdz 1913. gadam (izņemot laiku no 1881. līdz 1883. gadam) bija Vācijas impērijas reihstāga deputāts. Sākot no 1869. gada gandrīz 5 gadus pavadīja ieslodzījumā, lielākoties par politiskiem noziegumiem, piemēram, par "valstij bīstamu doktrīnu izplatīšanu".
Fernāns Kanels
Fernāns Emīls Kanels (fr; dzimis, miris ) bija franču futbolists, olimpiskās sudraba medaļas ieguvējs 1900. gada vasaras olimpiskajās spēlēs.
Kanels bija Francijas futbola komandas Club Français biedrs no 1899. līdz 1922. gadam. 1900. gada vasaras olimpisko spēļu laikā viņa komanda Franciju pārstāvēja futbola turnīrā. Komanda šajā turnīrā izcīnīja sudraba medaļu.
No 1904. līdz 1908. gadam viņš spēlēja arī Francijas futbola izlasē.
Latvijas telpu futbola izlase 2018. gada Eiropas čempionāta kvalifikācijā telpu futbolā
Latvijas telpu futbola izlase sākot no 2017. gada piedalās kvalifikācijā 2018.gada Eiropas čempionātam telpu futbolā
Pirmā kārta
1.kārtu Latvijas telpu futbola izlase spēlē Zemgales Olimpiskajā centrā,Jelgavā
Laura Dālmeiere
Laura Dālmeiere (de; dzimusi ) ir bijusī vācu biatloniste. Viņa ir divu olimpisko zelta medaļu un 7 Pasaules čempionāta zelta medaļu īpašniece.
Karjera
Pasaules kausā debitējusi 2013. gadā. 2014.—2015. gada sezonas kopvērtējumā ierindojās 8. vietā. Sočos augstākā ieņemtā vieta individuālajās sacensībās bija 13. vieta 15 km distancē.
Kopš 2013. gada piedalījās Pasaules čempionātā. 2015. gadā Kontiolahti izcīnījusi sudraba medaļu iedzīšanā un zelta stafetē, 2016. gadā Holmenkollenē tika pie piecām dažāda kaluma medaļām, bet 2017. gada čempionātā Hohfilcenē pie sešām medaļām, no kurām piecas bija zelta (pirmā biatloniste, kam izdevies šāds sasniegums). 2016.—2017. gada sezonā uzvarēja Pasaules kausa kopvērtējumā.
2018. gada ziemas olimpiskajās spēlēs Phjončhanā kļuva par divkārtēju olimpisko čempioni, uzvarot gan sprintā, gan iedzīšanā, kā arī ieguva bronzas medaļu 15 km individuālajā distancē. 2019. gada Pasaules čempionātā Estešundā ieguva divas bronzas medaļas — sprintā un iedzīšanā.
2019. gada maijā, 25 gadu vecumā, L. Dālmeiere paziņoja par profesionālā sporta karjeras beigām.
Jūras lilijas
Jūras lilijas jeb jūraslilijas (Crinoidea) ir viena no adatādaiņu (Echinodermata) klasēm, kurā tiek apvienoti nelieli, jūrā dzīvojoši dzīvnieki, kas ar kātiņu piestiprinās pie substrāta vai arī var atrauties no tā un, kustinot starus, brīvi peldēt. Klases nosaukums grieķu valodā nozīmē "līdzīga lilijām", kas pēc formas nedaudz atgādina liliju ziedus. Šo līdzību pastiprina košais krāsojums. Jūras lilijas dzīvo tikai sāļos baseinos (jūrās un okeānos), tāpēc Baltijas jūrā ar zemu sāļumu tās nedzīvo. Pasaulē ir zināmas ap 700 jūras liliju sugu.
Ārējais izskats
Jūras lilijas ķermenis sastāv no kausa, no kura uz augšu atiet pieci gari zaroti stari. No kausa apakšējā gala atiet īsāks vai garāks kātiņš (kātainās jūras lilijas) vai arī daudzas ūsiņas jeb cirri, ar kuriem jūras lilijas piestiprinās pie substrāta. Jūras liliju stari pie pamata zarojas, kas rada iespaidu, ka no kausa atiet desmit staru. Līdzīgi ofiūru stariem tie ir posmaini, kuru posmi sastāv no savstarpēji kustīgi savienotiem skeleta skriemeļiem, kā rezultātā jūras liliju stari ir samēra lokani. Katram stara posmam pamīšus gan no labās, gan no kreisās puses atiet sānu zari - pinnulas.
Kausa virspuses centrā atrodas mutes atvere, no kuras atiet piecas skropstiņām izklātas ambulakrālās rievas jeb renes, kas tālāk pāriet uz stariem un stiepjas pa to iekšējo virsmu. Šajās rievās izvietotas ambulakrālās kājiņas jeb taustekļi. Vēl kausa virspusē ir īpašs paugurs, uz kura atrodas anālā atvere.
Ambulakrālā sistēma
Ambulakrālā sistēma sastāv no gredzenveida kanāla, kas izvietots ap muti, un pieciem radiāliem kanāliem, kas stiepjas zem ambulakrālajām rievām un atbilstoši pa stariem sazarojas. No šiem kanāliem atiet zari uz pinnulām un ambulakrālajiem taustekļiem, ar kuriem satver barību un elpo. šie taustekļi pilda arī taustes funkcijas.
Nedaudz savādāk kā citiem adatādaiņiem jūras liliju ambulakrālā sistēma savienota ar ārējo vidi. No gredzenveida kanāla atiet pieci vai vairāk radiālie kanāli, kuru brīvie gali atveras ķermeņa dobumā. Ķermeņa dobumu ar ārējo vidi saista ļoti daudzas ūdens poras, kas caurauž kausa virspusi.
Nervu sistēma
Nervu sistēma tiek pārstāvēta trijos veidos. Ektoneirālā nervu sistēma veido apkārt mutei nervu gredzenu, no kura atiet radiālas nervu stiegras, kas stiepjas pa ambulakrālo rievu dibenu, turklāt atrodoties ļoti tuvu virsmai. Hiponeirālā nervu sistēma ir izvietota nedaudz dziļāk. Atšķirībā no citām adatādaiņu grupām ļoti stipri ir attīstīta entoneirālā nervu sistēma, kas kausa aborālajā daļā veido nervu gredzenu, no kura atiet radiālās nervu stiegras uz stariem, stiepdamās pa skriemeļu iekšpusi.
Reproduktīvā sistēma
Jūras lilijas ir šķirtdzimuma dzīvnieki. Gonādas veidojas staru pamatam tuvākajās pinnulās. Dzimumšūnas izkļūst ārā, pārraujot ķermeņa sienas.
Attīstība
Jūras lilijām ir ārēja apaugļošanās. No apaugļotās olšūnas attīstās divpusīgi simetrisks kāpurs, kas brīvi peld planktonā. Kāpuram nav mutes atveres, bet tikai mutes ieplaka, kas nav savienota ar zarnu traktu. Tādēļ kāpurs neuzņem barību, bet dzīvo un attīstās no ķermenī esošā dzeltenuma krājuma. Kāpurs peld īsu laiku un pēc tam ar speciālu piestiprināšanās bedrīti piestiprinās pie substrāta. Pēc kāda laika kāpuram attīstās kātiņš un tas pārvēršas cistoidejā. Par cistoideju tas nosaukts tādēļ, ka ir līdzīgs izmirušai paleozoja klasei Cystoidea, kuriem stari ir bijuši vāji attīstīti vai to nemaz nav bijis. Tālākajā attīstībā izveidojas stari un bezkātainajām lilijām nokrīt katiņš.
Ekoloģija un izplatība
Mūsdienās jūras liliju sugu nav daudz. Turklāt tās dzīvo samērā lielā dziļumā (visbiežāk 100 metru dziļumā un dziļāk), bet kātainās jūras lilijas pieskaitāmas pat pie raksturīgiem dziļūdens faunas pārstāvjiem. Tās piestiprinās pie koraļļu skeletiem, rifu nogāzēs un jūras dibenam, un vienmēr tajās vietās, kur ir ūdens straumes. Tās ir izplatītas visās jūrās no Arktikas līdz Antarktikai, izņemot Baltijas un Melno jūru.
Ģeoloģiskā izplatība
Jūras lilijas labi saglabājas fosilā veidā, turklāt senajos ģeoloģiskajos periodos, īpaši paleozojā, tās bija daudz lielākā skaitā un daudzveidīgākas, neka mūsdienās. Jūras lilijas ir pazīstamas sākot ar kembriju, un attiecīgi ir pati senākā adatādaiņu grupa. Tāpēc bieži vien tiek izmantota stratigrāfijā slāņu vecuma noteikšanai. Arī Latvijas augšdevona nogulumos to kātiņu pārakmeņoti posmiņi ir bieži sastopami.
Karaliskie pingvīni
Karaliskie pingvīni, karalisko pingvīnu ģints (Aptenodytes) ir viena no pingvīnu dzimtas (Spheniscidae) ģintīm. Šajā ģintī ir 2 mūsdienās dzīvojošas sugas.
Abas sugas mājo Dienvidu okeānā. Turklāt imperatorpingvīns ir vistālāk uz dienvidiem dzīvojošais pingvīns pasaulē. Tas sastopams Antarktīdā un tuvējās salās.
Izskats un īpašības
Karaliskie pingvīni ir lielākie pingvīni visā pingvīnu dzimtā. Vislielākais ir imperatorpingvīns (Aptenodytes forsteri), kura ķermeņa garums sasniedz 1,3 metrus, bet masa 45 kg. Toties karaliskais pingvīns (Aptenodytes patagonicus) ir otrs lielākais dzimtā. Tā ķermeņa garums var sasniegt 90 cm, bet masa 15 kg.
Tie barojas ar nelielām zivtiņām, vēžveidīgajiem un kalmāriem. Vasaras periodā tie barojas seklākos ūdeņos, bet ziemā dziļākos.
Nulu
Nulu (en) ir atols Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī, kur veido atsevišķu minicipalitāti. Atolā pēc 2010. gada tautskaites datiem ir tikai 6 pastāvīgie iedzīvotāji (2000. gadā 26 iedzīvotāji) un tā ir otra mazākā Japas pavalsts municipalitāte.
Ģeogrāfija
Nulu ir koraļļu atols Karolīnu salu rietumu daļā 115 km uz dienvidrietumiem no Japas un 305 km uz ziemeļaustrumiem no Palau. Atola lagūnas kopējā platība ir 438 km², bet tajā esošo 9 saliņu kopējā platība ir 0,4 km². Atola lielākā un vienīgā pastāvīgi apdzīvotā sala ir Nulu atola pašā dienvidu galā.
Ūstu pie Orlices apriņķis
Ūstu pie Orlices apriņķis ir Čehijas Pardubices apgabala administratīvā iedalījuma vienība. Robežojas ar Olomoucas apgabala Šumperkas apriņķi, Pardubices apgabala Svitavu, Hrudimas un Pardubices apriņķiem, Hradeckrāloves apgabala Rihnovas pie Knežnas apriņķi, kā arī Poliju.
Luišs Netu
Luišs Karlušs Novu Netu (pt; dzimis ) ir Portugāles futbolists, aizsargs, Portugāles futbola izlases dalībnieks. Kopš 2019. gada spēlē Portugāles Premjerlīgas klubā Sporting CP.
Sasniegumi
Sporting
Historia Lettica
Historia Lettica (no latīņu valodas — 'latviešu vēsture') ir 1649. gadā Kēnigsbergā publicēta vācbaltu luterāņu mācītāja Paula Einhorna vācu valodā sarakstīta grāmata par latviešiem, latviešu mitoloģiju un valodu. Tā tiek uzskatīta par vienu no senākajiem un plašākajiem vēsturiskajiem avotiem par latviešu tautas vēsturi.
Greja piecdesmit nokrāsu triloģija
Greja piecdesmit nokrāsu triloģija (angļu: "Fifty Shades of Grey", "Fifty Shades Darker", "Fifty Shades Freed") ir britu rakstnieces E. L. Džeimsas trīs grāmatu (2011. gads "Greja piecdesmit nokrāsas", 2012. gads "Tumsa piecdesmit nokrāsas" un 2012. gads "Brīvība piecdesmit nokrāsas") sērija, kuras ir pasaulslavenas ar savu erotiku, novirzi uz sadomazohismu un citiem erotiskiem fetišiem. Šīs triloģijas izdošanas tiesības nopirkušas jau 37 valstis, un tā kļuvusi par visātrāk pārdoto grāmatu mīkstajos vākos pieaugušajiem, 3 mēnešu laikā pārdodot 31 miljonu eksemplāru visā pasaulē un pārspējot Harija Potera sēriju. "Greja piecdesmit nokrāsas" šobrīd ir 32. visvairāk pārdotā grāmata kopš 1998. gada, kad tika uzsākta rekordu fiksēšana.
Greja piecdesmit nokrāsas
"Greja piecdesmit nokrāsas" norisinās no Anastasijas Stīlas jeb Anas dzīvē skatu punkta. Kad Anas draudzene Katrīna saaukstējās, viņa palūdz Anai viņas vietā doties nointervēt Kristjenu Greju, visiem pazīstamu un bagātu multimiljardieri. Ana piekrita un devās uz blakus pilsētu, lai dotos uz inerviju ar iepriekš sagatavotiem jautājumiem no Katrīnas puses. Pirmo reizi ieraugot Greju, Anai uzreiz viņš iepatīkas, taču vienlaicīgi Grejs viņu iebiedē, kā rezultātā Ana paklūp, ieejot viņa ofisā, un, viņasprāt, neveiksmīgi nointervē. Ana centās sevi mierināt ar to, ka noteikti viņu vairs nesatiks un ka ar ierakstīto Katrīna spēs uzrakstīt rakstu skolas avīzei. Taču Ana ir pārsteigta pēc nedēļas satiekot Greju viņas darbavietā - saimniecības preču veikalā. Kamēr Grejs iegādājas vairākus priekšmetus, Ana informē Greju, ka Katrīna vēlas, lai Grejs piekristu nelielai fotosesijai, lai pie raksta varētu ievietot bildi. Grejs piekrīt, iedod savu numuru un nakamajā dienā ierodas uz fotosesiju. Pēc fotosesijas Grejs uzlūdz Anu uz kafijas tasi. Sarunas laikā Grejs izprašņā Anu par personīgo dzīvi un uzzina, ka viņa ir brīva, un viņš pasaka, ka neesot romantiskais tips, kas ieintriģē Anu, taču viņa nemaz necer ar viņu veidot attiecības, jo neesot tik pievilcīga kā viņas draudzene.
Pēc eksāmeniem Ana saņem dāvanu no Greja - grāmatas, kas ir 14 tūkstošus vērtas, kas viņu pārsteidz. Tajā vakarā Ana dodas ar saviem draugiem uz klubu iedzert un pirmo reizi piedzeras. Dzērumā viņa piezvana Grejam, kas momentāli informē Anu, ka dodas viņai pakaļ. Tikmēr Ana iziet ārā paelpot svaigu gaisu un tur satiek savu draugu Hosē, kurš cenšas to noskūpstīt, taču Grejs laicīgi aptur to. Tad Anai paliek nelaba dūša no iedzertā alkohola daudzuma, un Ana dodas pavēstīt Katrīnai, ka dodas mājās, bet viņa atklāj, ka Katrīna flirtē ar Greja brāli.
Vēlāk Ana dodas uz randiņu ar Greju, kurš aizved viņu pie sevis mājās ar savu personīgo helikopteru "Čārliju Tango". Kad viņi ierodas pie Greja, viņš atgādina par līgumu, kur Ana apsola, ka nevienam nestāstīs par to, ko Ana un Grejs kopā dara, un Ana paraksta. Grejs arī piemin citu līgumu, taču sākumā ieved to savā "Spēļu istabā", kas ir pilna ar sado mazo rotaļlietām un piederumiem. Šajā istabā Grejs informē par otro līgumu, kas ir par dominanta un pakļāvīgā attiecībām, kas sastāvēs tikai no seksuālām attiecībām. Šis līgums pat aizliedz Anai pieskarties Grejam un skatīties tam acīs. Tai brīdī Grejs saprot, ka Ana ir nevainīga, un viņš piekrīt zaudēt viņas nevainību pirms līguma parakstīšanas. Tad viņi pirmo reizi pārguļ Greja gultā. Nākamajā rītā Ana iepazīstas ar Greja māti, kas ir pārsteigta, ka Grejam ir meitene, jo uzskatīja, ka viņš ir homoseksuālis. Vēlāk Grejs aizved Anu pusdienās un atklāj, ka nevainību zaudēja 15 gados ar vienu no savas mātes draudzenēm un ka iepriekšējās dominanta/pakļāvīgā attiecības sabruka nesaderības dēļ (visas pakļāvīgās iemīlējās Grejā).
Nākamo dienu laikā Ana saņem pāris sūtījumus no Greja- klēpjdatoru un dominanta/pakļāvīgā līguma smalkāku versiju. Ana pēta pāris punktus par sadomazohismu, sarakstās ar Greju un šausminās par pāris lietām, piemēram, konkrētu ēdienu lietošanu un sporta režīmu. Vēlāk viņa satiekas ar Greju un tie diskutē kontraktu, kļūdama norūpējusies par to, ka viņu attiecības nebūs ar romantisko noskaņu un vispārīgi par sadomazohismu. Šo jūtu dēļ, Ana izvairās no Greja līdz savam izlaidumam, kur Grejs uzstājas ar runu auditorijas priekšā. Pa to brīdi Ana piekrīt parakstīt līgumu. Nākamajā tikšanas reizē viņi apspriež Anas cietās un mīkstās robežas. Ana tiek pirmo reizi nopērta, un viņu apņem gan satraucošas, gan apjukušas emocijas. Šis apjukums tiek noremdēts ar Greja dāvanām un iespēju satikt viņa ģimeni. Tikmēr Ana un Grejs turpina savas attiecības, Anai vēl neparakstot līgumu. Kad Ana tiek pieņemta darbā Sietlas redakcijā, viņa lēnām sabrūk līgumu un sarežģīto attiecību ar Greju dēļ. Spriegums starp abiem pieaug, īpaši, kad Ana palūdz Greju viņu sodīt, lai saprastu, cik ekstrēmas sado mazo attiecības var būt. Grejs piekrīt to darīt un noper viņu ar jostu, un Ana saprot, ka viņi tomēr viens otram nav domāti. Sagrauta, Ana pamet Greju un dodas atpakaļ uz savu dzīvokli.
Tumsa piecdesmit nokrāsās
"Tumsa piecdesmit nokrāsās" iesākas ar to, ka Ana ir ieslīgusi depresijā jau piecas dienas un viņa nožēlo, ka pameta Greju, pat pēc tā, ka solīja, ka nedosies prom. Vienu dienu Anai piezvana Grejs, kas atgādina, ka viņš ir solījis aizvest Anu uz viņas drauga Hosē izstādi. Ana, kas bija galīgi aizmirsusi par šo solījumu, piekrita, lai Grejs viņu aizved, neskatoties uz savām bēdām. Satiekoties Grejs vairākkārt atvainojas Anai par to, ko nodarīja, un pēc izstādes apmeklējuma viņi saprot, ka vairs nespēj bez viens otra dzīvot. Grejs uzstāj, lai Ana vairs neparaksta šo otro līgumu par dominanta/pakļāvīgā attiecībām, jo viņa ir pirmā sieviete, kas liek viņam justies citādākam-nespējīgam. Viņš nesaprot, kāpēc Ana viņu tik ļoti piesaista. Ana piekrīt, un viņi turpina savas attiecības. Ana pārvācas pie Greja un lēnām pierod, ka Grejs viņu iepazīstina ar citiem kā ar savu mīļoto. Ana vispārīgi jūtas īpaša, jo drīkst darīt lietas, ko pārējās sievietes nedrīkstēja- viņa guļ kopā ar Greju, iet sabiedrībā ar viņu, nodarbojas ar "vaniļas seksu" (parasts sekss gultā, bez rotaļām). Iemīlējusies Ana saprot, ka Grejs ir viņas mūža mīlestība, un viņa cenšas izzināt patieso Greju. Ana pamana, ka Grejs neļauj viņai pieskarties pie viņa krūtīm, vēdera, muguras. Viņa cenšas izspiest no viņa informāciju, bet tas nesanāk tik viegli, jo Grejs momentāli kļūst drūms un dusmīgs, un otru brīdi pārvēršas par rotaļīgu pusaudzi, kurš apbur Anu.
Kārklu iela
Kārklu iela var būt:
Greja piecdesmit nokrāsu triloģija
Tumsa piecdesmit nokrāsās
Šajā laika posmā viņi abi kaislīgi nodarbojas ar mīlestību, piedalās vairākos pasākumos un bauda dzīvi, līdz vienu dienu, kad Ana darba pārtraukuma laikā dodas ēst, viņu apstādina sarkanmataina slimīga izskata sieviete, kas it kā viņu pazīst un nesaprot, kas Anā ir tāds īpašs. Kad Ana pastāsta Grejam par šo satikšanos, viņš nobāl un ierīko Anai miesassargus, jo izrādās, ka šī sieviete ir Greja iepriekšējā pakļāvīgā un viņai esot nelielas novirzes.
Paralēli Grejs bieži tiekas ar savu "veco" draudzeni Elēnu jeb Robinsones kundzi, kas ir iemesls, kādēļ Grejs ir tik sarežģīts. Ana kļūst greizsirdīga, jo uzskata, ka Grejs vēljoprojām mīl veco kundzi. Elēna cenšas Greju brīdināt par Anu, ka viņa esot ar viņu kopā naudas dēļ un ka viņš ir ieķepurojies mēslos. Elēna cenšas satikties ar Anu, taču viņa atsakās to darīt, jo patiesi ienīst šo dāmu, kas sabojāja Greja psihi.
Anas dzīvē sāk notikt dīvainas lietas- guļot pie Greja naktī, viņai rēgojas, ka šī sieviete sarkanmatainā sieviete stāv pie gultas un to vēro, ka Grejam pazūd ierocis no paslēptuves.. Grejs cenšās izmisīgi sameklēt šo sievieti vārdā Lila, taču tam neizdodas. Paralēli Anai darbā priekšnieks pievērš par lielu uzmanību. Vienu vakaru priekšnieks Džeks Haids, kas ir turēts aizdomās par savu sekretāru seksuālo izmantošanu, aplenc Anu un sāk to šantažēt, jo uzzināja, ka Grejs esot nopircis šo redakciju un ka viņiem ir attiecības. Pretī Džeks pieprasa seksuālus pakalpojumus no Anas puses. Ana, būdama iepriekš mācīta pašaizsardzībā, iesita viņam pa vājo vietu un aizbēga. Grejs, ieraugot Anu izejam no darba, pasauca savu sargu Teiloru un šie abi piekāva Džeku un piedraudēja tam, kā arī izmeta no darba.
Ana turpina doties uz darbu un tiek paaugstināta Džeka amatā, jo viņai esot ļoti labi panākumi. Viņa sadusmojās uz Greju, jo ar Greju bija sarunājuši, ka viņš neiejaucas viņas karjerā, jo padomāja, ka viņš viņu iecēla par bosu, taču tā nebija. Vienu dienu Ana sazvanījās ar Katrīnas brāli Ītanu un uzzināja, ka viņš pārvāksies pie viņām uz dzīvokli, un Ana iedos viņam atslēgas. Dodoties uz šo dzīvokli, Ana pamana, ka durvis ir vaļā. Ieejot iekša, viņa atklāj, ka tur stāv Lila ar ieroci. Ana instinktīvi centās runāt ar Lilu un atrunāt no šaušanas. Lila jau draudēja nogalināt Anu, jo viņa esot atņēmusi viņai Greju, kad pēkšņi Grejs ar Teiloru ienesās iekšā un izglāba situāciju. Par laimi ar Ītanu, kam bija jābūt dzīvoklī, nekas nenotika. Lila tika aizsūtīta uz psihiatrisko slimību un tika izārstēta.
Šis incidents lika Grejam saprast, ka viņš nespētu dzīvot, ja Ana tiktu nogalināta ,un jūtu izplūdumā lūdz Anas roku. Ana bija šokā, un nespēja uzreiz sniegt atbildi, kas apbēdināja Greju. Vienu dienu Grejam bija jādodas uz Ņujorku uz darba darīšanām pa nakti. Ana to palaida un jutās dīvaini- viņai bija sajūta, ka kaut kas nav kārtībā. Grejs neatbildēja uz zvaniem, un viņam bija jau jābūt atpakaļ. Ana kopā ar visu Greja ģimeni sacēla traci, ka viņš neesot lidostai pavēstījis par savu atrašanās vietu (jo viņš lidoja ar savu helikopteru). Tas tika pat pavēstīts televīzijā, ka Grejs ir pazudis. Anai šķita, ka viņas dzīve sabrūk, līdz ierodas Grejs- netīrs, ar saplēstām drēbēm un apjucis. Viņš nesaprata, kāpēc visa ģimene ir pie viņiem, jo viņš domāja, ka nevienam neesot svarīgs. Šajā brīdī Ana saprata, ka grib precēt Greju. Vēlāk izrādās, ka helikopteris "Čārlijs Tango" esot salūzis kāda cita cilvēka iejaukšanas dēļ, tas nozīmē, ka kāds centās Greju noslepkavot. Šis fakts satrauc visus. Kad pienāk Greja dzimšanas diena, Ana uzdāvina tam mazu helikopterīti, kas strāda uz saules baterijām un atslēgu piekariņu ar Sietlas siluetu, kā arī ar vārdu "Jā". Pēdējā nodaļā Grejs ar Anu dodas pie Greja ģimenes pavēstīt par priecīgajām ziņām, un viņi tiek novēroti. Kāds nezināms tips pie sevis domā, ka šoreiz Grejam paveicās...
Brīvība piecdesmit nokrāsās
"Brīvība piecdesmit nokrāsās" sākas ar Anas un Greja medusmēnesi Eiropā. Tie bauda visu pēc kārtas Londonā, Itālijā un Francijā. Kamēr viņi ir medusmēnesī, Greja dzīvoklī notiek ugunsgrēks, kura cēlonis ir arsēns. Grejs kļūst aizsardzīgs un nolīgst papildus apsardzi gan viņam pašam, gan Anai, un neļauj Anai doties nekur bez viņa atļaujas. Savā medusmēnesī Ana ieslīgst atmiņās par savām kāzām, par to norisi un izjūtām, kā arī spriež, kas grib nodarīt pāri Grejam. Pa šo laiku Ana jau ir atklājusi ļoti daudz par Greju, par viņa pagātni, par viņa mentalitāti, un viņa ir atvērusi viņa dvēseli. Ana beidzot var viņam pieskarties, taču viņš vēl saspringst viņas pieskārienu ietekmē, bet viss paliek cerīgāks. Ana un Grejs ir iemīlējušies, neskatoties uz to, ka viņiem bieži vien ir kaisles uzplūdumi strīdu veidolā. Ana ir iemācījusies daudz ko par Greju, par viņa vairākām personībām, par visu.
Atgriežoties uz ASV, Ana kļūst bēdīga, taču ir apņēmusies turpināt iet uz darbu. Grejs cenšas viņu atrunāt, jo tagad Ana ir bagāta un viņai nav jāuztraucas par ekonomisko stāvokli. Būdama stūrgalvīga, Ana pretojas un vienalga dodas uz darbu. Iepriekšējo notikumu dēļ, Ana kļūst paranoiska, viņai ir sajūta, ka kāds viņu novēro un apdraud. Vienu dienu, kad Ana kopā ar Greju dodas apskatīt savu nākotnes māju, viņi atklāj, ka tiek izsekoti. Anai ir jāizmanevrē ar māšīnu pa sastrēgumiem pa Sietlu, lai atkratītos no sekotāja. Tas viņai padodas, taču viņi tagad uzzināja, ka izsekotāja bija sieviete. Visa Greja komanda cenšas izdomāt, kas ir viņu vajātās, un izlemj, ka tā varētu būt Elēna. Grejs cenšas noskaidrot, vai tā ir, un atklāj, ka viņai neesot nekāda sakara ar šiem incidentiem.
Vienu vakaru Ana sarunāja ar Katrīnu, ka dosies uz bāru veco labo laiku dēļ. Ana nepabrīdināja Greju, kas bija citā pilsētā, un aizkavējās ar draudzeni. Kad Ana atgriezās dzīvoklī kopā ar savu apsardzi, viņi, izejot no lifta, pamana, ka ir apgāzta vāze. Anai liek palikt liftā, kamēr apsardze pārbaudīs dzīvokli. Izrādās vajātājs bija ieradies dzīvoklī ar cerību nozagt Anu un paņemt viņu kā ieslodzīto, lai iegūtu naudu no Greja. Ana atpazīst šo cilvēku, tas ir Džeks Haids. Domādami, ka viss beidzot ir atrisinājies, Ana atslābinājās, taču Grejs nespēja piedod nedz sev, nedz Anai par to, kas notika. Viņu atkal pārņēma bailes, ka Ana varētu nomirt.
Laika gaitā Grejs kopā ar Anu plāno jaunās mājas iekārtošanu, dodas ceļojumā kopā ar ģimeni un draugiem, risina savējos konfliktus, līdz uzzina, ka Džeks ir pazudis. Kāds esot samaksājis soda naudu un dabūjis viņu ārā no cietuma. Grejs atkal kļūst paranoisks un dabū sev apsardzi.
Vienu rītu Ana saņem zvanu no Hosē, kas pasaka, ka esot cietis avārijā kopā ar Anas tēvu un ka viņas tēvs atrodas slimnīcā. Ana steigšus dodas pie tēva, kas ir komā. Šoka stāvoklī Ana uzzina, ka kāds esot ietriecies viņu automašīnā dienas vidū.. Ana un Grejs izsecināja, ka tas varētu būt Džeks, taču neviens nespēj viņu atrast. Anas tētis izveseļojas, un Ana atsāk savu normālo dzīvi.
Vienu dienu Ana ievēro, ka viņa ir palaidusi garām trīs pierakstus pie ārsta, kurai vajadzēja viņai injicēt kontracepciju. Šausmu pilna, Ana dodas pie ārsta, kur atklājas, ka viņa ir stāvoklī. Tai brīdī Ana nezina, ko darīt. Viņa nebija gatava bērnam, Grejs arīdzan nebija. Sadūšojusies Ana pavēsta to Grejam. Viņš nobāl un pazūd. Nākamajā dienā atgriežas pilnībā piedzēries un dusmīgs. Ana uz viņu apvainojās viņa reakcijas dēļ un tādēļ, ka viņš devās piedzerties kopā ar Elēnu. Viņa saprot, ka šīs ziņas ir smagas, bet ne jau tik trakas, lai dotos pie vienīgā cilvēka, ko Ana patiesi ienīst. Grejs cenšas paskaidrot, ka viņš beidza draudzīgās attiecības ar Elēnu, jo saprata, ka Elēna ir viņā iemīlējusies, un viņš lēnā garā sāk priecāties par jauno ģimenes pieaugumu.
Kadzuko Hironaka
Kadzuko Hironaka (ja) ir bijusī japāņu futboliste, bijusi Japānas sieviešu futbola izlases dalībniece.
Pēdējā spēle
Džonatans Moksons ir rezerves amerikāņu futbola spēlētājs Vestkanānas vidusskolas futbola komandā. Pēc tam, kad viena no galvenajām zvaigznēm tiek savainota, Džonatans nopelna iespēju iet sākumsastāvā un aizvest komandu līdz uzvarai izšķirošajā spēlē.